Fjordavisen.nu » Spot på en medarbejder - Jesper Thulstrup, Bilhuset Haldrup
Spot på en medarbejder - Jesper Thulstrup, Bilhuset Haldrup
Fredag 19. maj 2017 kl. 21:00
Jesper Thulstrup sammen med den nye Opel Insignia
I månedens spot på en medarbejder, er spottet rettet ind på Jesper Thulstrup hos Nissan- & Opel forhandler Bilhuset Haldrup på Smedevej i Hobro...
37-årige Jesper Thulstrup, blev udlært lagerekspedient hos Haldrup i Aalborg. Inden han påbegyndte sit nuværende job som Nissan ansvarlig salgskonsulent hos Bilhuset Haldrup Hobro tilbage i oktober 2014, var Jesper ansat som sælger og lagermand hos Vestergaard Biler i Hadsund i 11 år.
- Hos Bilhuset Haldrup holder vi os til det som vi kan og det vi er gode til, nemlig salg, service og vedligehold af almindelige biler til Hr. & Fru Danmark fra Hobro og omegn, hvor Nissan og Opels program rammer rigtigt godt til området, fortæller Jesper Thulstrup.
Jesper bor i Hobro sammen med sin kone og deres 2 børn. Den ældste af børnene går Bymarksskolen og den yngste i børnehaven på Favrervænget. Inden børnene kom til verdenen, var Jesper ofte at finde på Badmintonbanen – Nu bruges fritiden udenfor arbejdstiden sammen med familien, og gerne samlet til familiespejder, som både børn og voksne finder rigtig stor glæde ved.
- Jeg trives i Hobro og i jobbet som salgskonsulent hos Bilhuset Haldrup. Sidste år solgte vi over 500 nye og nyere brugte biler, hovedsageligt af mærkerne Nissan og Opel – Så der er gang i butikken, og det er dejligt, at så mange mennesker kommer til os for at handle bil, slutter Jesper Thulstrup.